open-index/open-wikipedia-markdown huggingface dataset:
Kasveille ja eläimille

**Kasveille ja Eläimille** (suom. *Kasveille ja eläimille*, engl. *For Plants and Animals*) on Juho Toivosen vuonna 2023 julkaistu ensimmäinen albumi. Se ilmestyi ensin Ultraääni Recordsin ja Futura Resistenza –levy-yhtiön kautta kolmensadan vinyylin painoksena ja myöhemmin neljänsadan kappaleen uudelleenpainoksena ainoastaan Ultraäänen julkaisemana. 

## Sisältö
Albumin nimi, suomeksi *Kasveille ja eläimille* (engl. *For Plants and Animals*), viittaa tekijän tarkoitukseen, joka ulottuu ihmiskuulijoita pidemmälle. Teokset rakentuvat epävireisen pianon, pitkään soivien syntetisaattorien ja kenttä-äänitteiden varaan, muodostaen tilan, jossa aika etenee vapaassa rytmissä. Sävelet ja äänet jätetään soimaan ja vaimenemaan omaan tahtiinsa, mikä on kuvattu hiljaiseksi omistautumisen eleeksi.

Toivosen työskentely sijoittuu ambientin ja kokeellisen äänitaiteen välimaastoon. *Kasveille ja eläimille* heijastaa tätä lähestymistapaa: se on luonteeltaan vapaa ja avoin teos, joka peilaa elävän luonnon kiertokulkua ja haurauden kokemusta.

## Kappaleet
**A-puoli**
#
#
**B-puoli**
#
#
#

## Lähteet
Sisarusten toistuva uni

**Sisarusten Toistuva Uni** on Juho Toivosen toinen pitkäsoittoalbumi, julkaistu 25. maaliskuuta 2024 levy-yhtiö Discreet Musicin kautta. Albumi toimii jatkona hänen piano-voittoiselle Kasveille ja eläimille nimeä kantavalle debyytille.  

## Konsepti, sisältö ja teemat
Albumin teema rakentuu toistuvan unen ympärille, jonka Toivonen ja hänen sisarensa olivat jakaneet tiedostamattaan. Tämä konsepti tuo albumille unenomaisen, muistoihin ja lapseuden kokemuksiin nojaavan tunnelman, joka tuntuu rajattomalta ja kappaleet hehkuvat toisiinsa voimakkain, elävin äänivärein.  

### Sävellys ja äänimaailma
Teos jatkaa Toivosen sävellysfilosofiaa: tee-se-itse piano- improvisaatiot, folkahtavat staattiset tekstuurit sekä found sound -äänimaisemat muodostavat perustan albumille. Äänimaailma on laajempi edelliseen levyyn verrattuna tarjoten värikkäämpää ja monipuolisempaa äänipalettia. 

### Julkaisutiedot

* **Julkaisupäivä:** 25. maaliskuuta 2024
* **Tuotanto:** Discreet Musicin julkaisu, kataloginumerolla Discreet Music 18.
* **Painos:** Rajoitettu LP-painos, 500 kappaleen erä, masterointi Samuli Tannerin toimesta.

### Kappaleluettelo

# Silta Jakaa Kaupungin – 2:35
# Kuivuuslaulu – 1:35
# Sisarusten Toistuva Uni – 7:36
# Pitkä Sumu – 3:31
# Musta Kaivo – 2:24
# Enne – 5:26
# Iltamusiikkia – 5:47
# Siellä Jossakin – 4:15

## Lähteet
Kyllä isä osaa Lapissa

**Kyllä isä osaa Lapissa** on suomalainen Lauri Nurksen ohjaama komediaelokuva vuodelta 2025. Se on suora jatko-osa vuoden 2024 *[[Kyllä isä osaa -elokuva]]lle*, joka perustui 1990-luvun samannimiseen televisiosarjaan. Elokuvan on käsikirjoittanut alkuperäisen televisiosarjan luonut Pekka Lepikkö. Elokuvassa vanhemmat, isä (Tom Lindholm) ja äiti (Tuija Ernamo), päättävät karata arjesta ja lähteä salaa Lappiin, kertomatta matkasta lapsilleen.

*Kyllä isä osaa Lapissa* sai ensi-iltansa lokakuussa 2025.

## Vastaanotto
Elokuva keräsi 146 919 katsojaa ja tuotti lipputuloillaan 1 987 882 €.

IMDb:ssä elokuvalla on arvosana 5.3/10. Episodin Jouni Vikman antoi elokuvalle kaksi tähteä. Hänen mielestään sarjasta tuttujen hahmojen asettaminen uuteen ympäristöön paljastaa sen ontuvan huumorin. Helsingin Sanomien Pekka Torvinen ei puolestaan välittänyt kummastakaan Kyllä isä osaa -elokuvasta, muotoillen niitä "kämäisen 1990-luvun tv-sarjan ylipitkiksi jaksoiksi". Kalevala -lehden Anssi Juntto koki jatko-osan edeltäjäänsä "elokuvallisemmaksi".

## Lähteet

## Aiheesta muualla
* ''Kyllä isä osaa Lapissa -elokuvan'' traileri Ruutu.fi-palvelussa.
Amazoninpellona

**Amazoninpellona** (*Pellona castelnaeana*) on tapparasilleihin kuuluva kalalaji. Lajia tavataan makeista vesistä Etelä-Amerikasta.

## Koko ja ulkonäkö
Amazoninpellona voi kasvaa 50–80 cm pitkäksi. Laji on ruumiinmuodoltaan litteähkö ja sukkulamainen. Vatsassa on luusuomuista muodostuva köli. Kalan kuono on pysty ja alaleuka työntyy yläleukaa pidemmälle. Amazoninpellonan peräevä on pitkähkö ja pyrstöevä on haarautunut. Laji on väriltään hopeanharmaa. Evät ovat kellertävät ja pyrstön alaosassa on musta laikku.

## Levinneisyys ja elintavat
Amazoninpellonaa tavataan Amazonin altaan alueelta Venezuelasta Brasiliaan. Lajin elinympäristöä ovat Amazon- ja Orinoco-joet ja niiden sivujoet. Se viihtyy suhteellisen voimakkaasti virtaavissa vesissä. Kala on peto ja pyydystää ravinnokseen pienempiä kaloja. Amazoninpellonan lisääntymiskauden huippu on elokuusta lokakuulle ja laji vaeltaa useita satoja kilometrejä kutupaikoilleen.

Amazoninpellonaa kalastetaan ravinnoksi myös kaupallisesti ja se on yksi heimonsa merkittävimmistä saaliskaloista.

## Lähteet
Dominique Rocheteau

**Dominique Claude Rocheteau** (s. 14. tammikuuta 1955 Saintes) on ranskalainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on pituudeltaan 177-senttimetrinen. Pelaajauransa jälkeen hän on toiminut AS Saint-Étiennen joukkueelle erilaisissa seurajohdon tehtävissä.

## Pelaajaura
Rocheteau liittyi heinäkuussa 1972 AS Saint-Étiennen edustusjoukkueeseen. Hän voitti joukkueessa kolmesi Ranskan liigamestaruuden kausina 1973–1974, 1974–1975 ja 1975–1976. Lisäksi hän voitti Ranskan cupin 1976–1977. Rocheteau pelasi joukkueessa 199 kilpailullista ottelua, joissa hän onnistui 56 kertaa maalinteossa. Hän jatkoi heinäkuussa 1980 Paris Saint-Germainiin, jossa hän voitti uransa neljättä kertaa liigamestaruuden 1985–1986. Hän sai joukkueessa myös kahdesti niimiinsä Ranskan cupin mestaruudet 1981–1982 ja 1982–1983. Hän pelasi joukkueessa 255 kilpailullista ottelua ja teki niissä sata maalia. Hän on joukkueen historian kuudenneksi paras maalintekijä. Uransa viimeisessä seurassa Toulouse FC:ssä Rocheteau pelasi vuodet 1987–1989. Hän pelasi 70 kilpailullista ottelua ja viimeisteli 14 maalia. Yhteensä Rocheteau pelasi seurajoukkueissa kaikki kilpailut mukaan luettuina 524 ottelua, joissa hän teki 170 maalia.

Rocheteau liittyi heinäkuussa 1975 Ranskan maajoukkueeseen. Hän pelasi 49 virallista maaottelua ja teki 15 maalia. Niistä ensimmäinen tuli huhtikuussa 1977 pelatussa ystävyysottelussa Sveitsiä vastaan. Rocheteau pelasi kaksi ottelua vuoden 1978 MM-kilpailuissa Argentiinaa ja Unkaria vastaan. Hän onnistui jälkimmäisessä myös maalinteossa. Seuraavissa MM-kilpailuissa Rocheteau pelasi neljä ottelua Englantia, Itävaltaa, Pohjois-Irlantia ja Saksaa vastaan. Pohjois-Irlannin verkkoon hän teki kaksi maalia. Rocheteau pelasi kaksi ottelua vuoden 1984 EM-kilpailuissa, mutta jäi pois voitokkaasta loppuottelusta Espanjaa vastaan. Hän oli voittamassa vuonna 1985 ensimmäistä CONMEBOL–UEFA-mestareiden cupia. Lisäksi hän pelasi vielä neljä ottelua MM-kilpailuissa 1986. Niissä hän teki yhden maalin ja syötti neljä.

## Lähteet

## Aiheesta muualla
Migorin piirikunta

**Migorin piirikunta** () on Keniassa aluehallinnon ylimmän tason alue, yksi maan 47 piirikunnasta. Piirikunnan pinta-ala on 2&nbsp;596,5 neliökilometriä, josta vesipinta-alaa on noin 478 km². Väkiluku on 1&nbsp;116&nbsp;436 asukasta (VL2019).

Piirikunta sijaitsee Kenian lounaisosassa. Se rajoittuu etelässä Tansaniaan ja lännessä Victorianjärveen. Pohjoisessa naapurina on Homa Bayn, idässä Kisiin ja Narokin piirikunnat. Ugandan kanssa on ollut rajakiistoja pienen, mutta hökkeliasutuksilla täyteen ahdetun Viktorianjärven kalastajasaaren (Migingo Island) omistajuudesta ja kalastusoikeuksista järvellä. Heinäkuun lopussa 2025 valtiot kuitenkin sopivat kalastusoikeuksista tämän saaren lähistöllä.

Piirikunnan hallintokeskus on Migorin kaupunki (71&nbsp;668 as., VL2019). Muita kaupunkeja ovat muun muassa Isebania (23&nbsp;891 as.), Kehancha (22&nbsp;194 as.) ja Rongo (20&nbsp;688 as.). Paikallishallintoa varten piirikunta on jaettu kahdeksaan osa-alueeseen eli alipiirikuntaan: Awendo, Kuria East, Kuria West, Nyatike, Rongo, Suba East, Suba West ja Uriri. 

Tärkein elinkeino on maatalous. Keskeisiä viljelykasveja ovat sokeriruoko, tupakka, maissi, pavut, hirssi ja bataatit; tämän lisäksi on puutarhatuotantoa. Kalastusta harjoitetaan pääasiassa Victoria-järven viereisessä Nyatiken alipiirikunnassa. Vierailijoile piirikunta tarjoaa useita nähtävyyksiä, mukaanlukien maailmanperintöluetteloon päässyt, irtokivistä koottu rakennelma Thimlich Ohinga.
 
 
Migori-county county assembly.jpg|Migorin piirikuntavaltuuston talo.
Panorama of Migori town.jpg|Näkymä Migorin kaupungista (2016).
A1RoadAwendo.jpg|Valtatien A1 vartta Saressa, Awendon osa-alueella.
Sugarcane in Migori.jpg|Jalostusta varten kuljetettua sokeriruokoa. 
Muhuru Bay in Migori.jpg|Kalastajia Muhuru Bayssä.
Thimlich Ohinga Cultural Landscape- Kenya.JPG|Thimlich Ohinga on irtokivistä koottu suojavarustus Migorin piirikunnassa. 


## Lähteet

## Aiheesta muualla
Yvon Le Roux

**Yvon Le Roux** (s. 19. huhtikuuta 1960 Plouvorn) on ranskalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 189-senttimetrinen. Pelaajauransa jälkeen hän on toiminut valmennustehtävissä muun muassa Brestin joukkueelle.

Le Roux voitti urallaan kerran Ranskan liigamestaruuden kaudella 1988–1989, kun hän pelasi Olympique de Marseillen joukkueessa. Hän voitti kahdesti Ranskan cupin. Niistä toinen tuli Olympique de Marseillen kanssa 1988–1989 ja toinen AS Monacossa 1984–1985. Le Roux pelasi seurajoukkueissa kaikki kilpailut mukaan luettuina 409 ottelua, joissa hän teki 53 maalia.

Le Roux pelasi yhden ottelun Ranskan alle 21-vuotiaiden maajoukkueessa. Ranskan A-maajoukkueeseen hän liittyi huhtikuussa 1983 ja pelasi joukkueessa 28 virallista maaottelua, joissa hän teki yhden maalin. Se syntyi hänen ensimmäisessä ottelussaan, ystävyysottelussa Jugoslaviaa vastaan. Le Roux oli mukana voittamassa vuoden 1984 EM-kilpailuja. Hän pelasi turnauksessa kolme ottelua mukaan lukien loppuottelun Espanjaa vastaan. Hän oli voittamassa vuonna 1985 ensimmäistä CONMEBOL–UEFA-mestareiden cupia. Le Roux pelasi yhden ottelun vuoden 1986 MM-kilpailuissa ja oli kuudessa penkitettynä.

## Lähteet

## Aiheesta muualla
Anduril Industries

**Anduril Industries** on yhdysvaltalainen, Palmer Luckeyn vuonna 2017 perustama puolustusalan yritys, joka tunnetaan muun muassa autonomisista drooneista ja valvontatorneista. Yhtiö valmistaa myös rakettimoottoreita. Yhtiön liikevaihto oli vuonna 2024 noin miljardi dollaria. Anduril Industries perusti vuonna 2025 yksiköt Suomeen ja Ruotsiin. Useat Microsoftin työntekijät Suomessa siirtyivät Andurilille sen jälkeen kun Microsoft myi virtuaalilasien sotilaskäyttöä kehittävän tuotannon yhtiölle vuoden 2024 lopulla.

## Lähteet
Kate Salminen

**Kate Salminen os.Hulkkonen** (s. 24. kesäkuuta 1978 Tornio) on suomalainen arkkitehti, sisustussuunnittelija ja muotisuunnittelija. Hän toimii arkkitehtina ja pääsuunnittelijana perustamassaan YOZEN Arkkitehdit -suunnittelutoimistossa. Salminen on tunnettu yhdessä Paula Kourin kanssa perustamastaan suomalaisesta muotimerkistä YOZEN.

## Ura

Salminen on valmistunut Oulun yliopistosta arkkitehdiksi vuonna 2007. Hän on toiminut arkkitehtina ja sisustus­suunnittelijana esimerkiksi ravintola- ja majoituskohteiden parissa.  Kate Salminen on suunnitellut pientaloja mm. Asuntomessuille. 

Salminen ja Paula Kouri perustivat YOZEN-muotibrändin vuonna 2010. Merkki tunnetaan graafisista printtikuoseista ja origami-vaikutteisista koruista, ja sen tuotteita on myyty Suomessa ja ulkomailla. 

Salminen on ollut nostamassa esille pohjoista muotoilua tuottamalla designtapahtumia kuten Scandinavian Design Market Oulussa ja Ääri Arctic Design Expo Rovaniemellä.   

Kate Salminen on yhdessä YOZEN-brändinsä kanssa suunnitellut Itsenäisyyspäivän juhlavastaanotolle iltapuvun oululaiselle kansanedustajalle Jenni Pitkolle YOZENin Heroines- eli Sankaritar-kuosista. Puvun kuosin viesti on, että jokainen voi olla oman elämänsä sankari eikä sankarina oleminen aina vaadi suuria tekoja. 

## Lähteet

## Aiheesta muualla
* Ainutlaatuinen loft viljasiilon suojissa
* Kodin hengessä häivähdys Japania
Albert Rust

**Albert Rust** (s. 10. lokakuuta 1953 Mulhouse) on ranskalainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 182-senttimetrinen. Pelaajauransa jälkeen hän on toiminut valmennustehtävissä.

Rust voitti urallaan kerran Ranskan cupin kaudella 1989–1990, kun hän pelasi Montpellier Héraultin joukkueessa. Hänen seurauransa muut joukkueet olivat FC Sochaux ja AS Monaco.

Rust pelasi kuusi ottelua Ranskan olympiamaajoukkueessa ja oli mukana voittamassa kesäolympialaisia 1984. Hän liittyi kesäkuussa 1986 Ranskan A-maajoukkueeseen ja pelasi joukkueessa yhden ottelun. Se oli joukkueen viimeinen ottelu vuoden 1986 MM-kilpailuissa Belgiaa vastaan. Rust voitti myös EM-kilpailut 1984 mutta ei pelannut turnauksessa otteluakaan. Hän oli voittamassa myös vuonna 1985 ensimmäistä CONMEBOL–UEFA-mestareiden cupia.

Rust aloitti valmennusuransa vuonna 1993 ja on sittemmin valmentanut muun muassa Chamois Niortaisia, FC Sèteä ja Brestiä.

## Lähteet
Valtion turvallisuusministeriö

**Valtion turvallisuusministeriö** voi tarkoittaa seuraavia:
* Valtion turvallisuusministeriö eli Stasi (Itä-Saksa)
* Valtion turvallisuusministeriö (Kiina)
* Valtion turvallisuusministeriö (Neuvostoliitto)
* Valtion turvallisuusministeriö (Pohjois-Korea)
* Valtion turvallisuusministeriö (Puola)
* Valtion turvallisuusministeriö (Transnistria)
Plancoët

**Plancoët** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella, noin 17 kilometriä Dinanin kaupungista luoteeseen.

Plancoët sijaitsee kohdassa, jossa Corseulista tuleva roomalainen tie ylittää Arguenonjoen. 1100-luvulla Dinanin herrat rakensivat tänne linnan. 1000-luvulta 1300-luvulle Plancoët oli Penthièvren kreivin ja Bretagnen herttuan välisen konfliktin keskipisteessä. Suurin osa taloista poltettiin vuonna 1252. Bretagnen herttua antoi vuonna 1389 määräyksen tuhota linna, mistä on kuitenkin vielä nähtävissä joitakin jäänteitä.

Kirjailija Chateaubriandin setä osti Plancoëtin kartanon vuonna 1782, ja hän vietti täällä varhaislapsuutensa isoäitinsä luona.

1800-luvulla kaupungin päätoimialaksi nousi parkitseminen. Plancoëtin satamalla oli myös tärkeä rooli kaupungin kaupallisessa ja teollisessa kehityksessä. Sataman kehittäminen alkoi vuonna 1828, ja sen kaksi laituria rakennettiin vuosien 1835 ja 1840 välillä. Rautatien saapuminen vuonna 1879 enteili satamatoiminnan hiipumista.

## Lähteet

## Aiheesta muualla
Changchunin stadion

**Changchunin stadion** () on Changchunissa, Jilinin maakunnassa Kiinassa sijaitseva jalkapallostadion. Stadionin pääasiallinen käyttäjä on Changchun Yatai FC. Stadion on valmistunut vuonna 1994 ja sen kokonaiskatsojakapasiteetti on 42&nbsp;000 katsojaa. Kentän pinta on luonnonnurmi.

## Lähteet
Karhukopla (lautapeli)

**Karhukopla** on Tacticin lautapeli, joka perustuu nimensä mukaisesti Disneyn Karhukopla-rikollisjoukkoon. Pelissä Ankkalinnan Konnakerho on järjestämässä jokavuotisen Vuoden Konna -kilpailun, joten pelaajat yrittäväkin suorittaa mahdollisimman monta ryöstöä ennen kuin jäävät kiinni virkavallalle. Kun näin käy, pelaaja muuttuu poliisiksi, ja alkaa jahtaamaan muita pelaajia. Kun kaikki on saatu kiinni, peli päättyy. Voittaja on se, joka on saanut eniten rötöspisteitä.

## Pelaaminen
Pelissä jokaiselle pelaajalle jaetaan kolme keikkakorttia (joista yksi on sininen). Pelaajat heittävät väriarpakuutiota ja liikkuvat seuraavan sen väriseen ruutuun tai aikaisempaan rötös- tai rosmoruutuun. Rosmoruudusta saa tarvikkeita rötöksiin ja rötösruudussa voi tehdä rötöksen, mikäli pelaajalla on sen kohteen keikkakortti ja sen ehdot toteutuvat. Kierroksen viimeinen pelaaja pelaa myös poliisina. Rooli vaihtuu, kun ensimmäinen pelaaja on jäänyt kolme kertaa kiinni poliisille. Tällöin tämä pelaaja ottaa poliisin roolin. Kun toiselle pelaajalle tapahtuu sama, hänestä tulee toinen poliisi. Poliisi liikkuu normaalilla arpakuutiolla ja laskee vain valkoiset ruudut.

Mikäli haluaa tehdä vaativamman, voi käyttää pelissä mukana olevaa päivä/yö-osoitinta. Keikkakorteissa on muiden ehtojen lisäksi myös vuorokaudenaikaehto, jolloin myös vuorokaudenajan pitää olla oikea. Osoitin liikkuu yhdellä poliisilla joka kerta, kun poliisia liikutetaan, ja useammalla poliisilla joka kierroksen päätteeksi.

Peli päättyy, kun kaikki pelaajat ovat jääneet kolme kertaa kiinni poliisille. Tämän tapahduttua pelaaja, jolla on eniten rötöspisteitä, voittaa.

## Katso myös
* Aku Ankka (lautapeli)
* Roope-setä Liikemiespeli

## Lähteet
* 

### Viitteet
Evakko-Kristus

**Evakko-Kristus** on Kristusta esittävä ikonityyppi, joka on yksi Kristus Kaikkivaltias -ikonin versioista.

Jatkosodan aikana karjalaisille evakoille jaettiin pahvisia painokuvaikonikortteja, joiden malli oli otettu Kuopion Pyhän Nikolaoksen katedraalissa olevasta ikonista niin, että ikonissa ollut kirkkoslaavinkielinen teksti käännettiin suomeksi. Monet evakot joutuivat pakomatkalle lähtiessään jättämään ikoninsa taakseen, ja ikonikortteja haluttiin antaa heille lohdutukseksi ja hengelliseksi tueksi. Ikonia painatti tuolloin Pyhien Sergein ja Hermanin veljeskunta. Kansan suussa ikonia alettiin kutsua Evakko-Kristukseksi. Tätä nimitystä käytetään ainoastaan niistä ikonikuvista, joissa teksti on suomeksi.

## Lähteet
Vilho Fredrik Alanen

**Vilho Fredrik Alanen** (2. toukokuuta 1870 Messukylä – 15. elokuuta 1930 Tampere) oli suomalainen rakennusmestari.

Alanen kävi Tampereen teollisuuskoulun, jonka huonerakennusosastolta hän sai päästötodistuksen 1890. Alanen työskenteli piirtäjänä ja työnjohtajana uudisrakennuksilla Tampereella ja apulaistyönjohtajana ja varastonhoitajana Porin rautatierakennuksella vuoteen 1892 saakka sekä rakennusmestarina vuodesta 1893 ja urakoitsijana Tampereella ja Hämeenlinnassa vuodesta 1909 kuolemaansa saakka. Hänen rakentamiaan rakennuksia olivat muun muassa Porin asemarakennukset, Pitkäniemen sairaala, Kylmäkosken kirkko, Tampereen kauppaseuran talo, Tampereen klassillinen lyseo, Hämeen pataljoonan kasarmi, Hämeenlinnan kirjastotalo, Hämeenlinnan suomalainen tyttökoulu, Hämeenlinnan säästöpankin talo, Hämeenlinnan kunnalliskoti, Skogsterin liiketalo Hämeenlinnassa ja Soukannotkon asuntotalo Tampereella. Alanen oli Hämeenlinnan kaupunginvaltuuston jäsenenä 1915–1918 ja rahatoimikamarin varajäsenenä 1913–1918 sekä useita vuosia Kaupunkien Yleisen Paloapuyhdistyksen arviomiehenä Hämeenlinnassa. Hän asui vuodesta 1925 alkaen Tampereella.

Elokuussa 1930 kesäasunnollaan Sääksjärven rannalla keuhkokuumeeseen 60-vuotiaana kuollut Alanen on haudattu Ahveniston hautausmaalle Hämeenlinnaan.

## Lähteet
Pan Amin lento 816

**Pan Amin lento 816** oli yhdysvaltalaisen lentoyhtiö Pan Amin reittilento Uuden-Seelannin Aucklandista Yhdysvaltain Los Angelesiin. Lennolla 22. heinäkuuta 1973 käytetty Boeing 707-321B syöksyi mereen nopeasti, kun se oli tehnyt lentoonlähdön välilaskupaikkana toimineelta Faa’an kansainväliseltä lentoasemalta. Lennolla oli 69 matkustajaa ja kymmenen miehistön jäsentä – heistä 78 kuoli ja yksi selviytyi.

Lentokone oli valmistunut vuonna 1966, ja sillä oli lennetty onnettomuuteen mennessä 27&nbsp;314 tuntia. Onnettomuuden syy on tuntematon, eikä mustaa laatikkoa löydetty. Todettiin, että jonkinlainen mittarivika olisi voinut viedä lentäjien keskittymisen toisaalle käännöksen aikana.

## Lähteet
Bellview Airlinesin lento 210

**Bellview Airlinesin lento 210** oli nigerialaisen Bellview Airlinesin suorittama maan sisäinen reittilento Ikejasta Abujaan. Lennolla 22. lokakuuta 2005 käytetty Boeing 737-2L9 syöksyi maahan muutaman minuutin kuluttua lentoonlähdöstä. Lennolla oli 117 matkustajaa ja miehistön jäsentä – heistä kaikki kuolivat.

Lentokone oli palaamassa Norsunluurannikon Abidjanista. Se oli tehnyt välilaskut Ghanan Accrassa ja Nigeriassa. Lennon viimeiselle vaiheelle lähteneellä koneella oli lennetty onnettomuuteen mennessä 55&nbsp;772 tuntia yhteensä 36&nbsp;266 lennolla. Lentokone oli valmistunut vuonna 1981.

Laajasta tutkinnasta huolimatta onnettomuuden syylle ei löydetty vahvoja todisteita. Tutkinnassa todettiin, että kapteenilla oli liian vähäinen kapteenikoulutus ja monet lentotunnit onnettomuutta edeltävinä päivinä, jotka saattoivat johtaa väsymykseen. Lentokoneessa oli myös teknisiä vikoja, eikä sitä olisi saanut lentää edes edeltävillä reitillä. Tutkinnassa todettiin, että sekä lentokoneen että miehistön tilasta vastanneet tahot olivat toimineet riittämättömästi.

## Lähteet

## Aiheesta muualla
Pan Amin lento 217

**Pan Amin lento 217** oli yhdysvaltalaien Pan Amin reittilento New Yorkista Venezuelan Maiquetíaan. Lennolla 12. joulukuuta 1968 käytetty Boeing 707-321B syöksyi mereen Venezuelan pääkaupungin Caracasin pohjoispuolella. Lennolla oli 51 matkustajaa ja miehistön jäsentä – heistä kaikki kuolivat. Onnettomuuden syyksi on esitetty edessä sijainneen kaupungin valojen luomaa optista harhaa.

## Lähteet

## Aiheesta muualla
Air Francen lento 117

**Air Francen lento 117** oli ranskalainen Air Francen moniosainen reittilento Pariisista Chilen Santiagoon. Lennolla 22. kesäkuuta 1962 käytetty Boeing 707-328 törmäsi vuoreen, kun se lähestyi yhtenä välilaskupaikkana toiminutta Guadeloupella sijaitsevaa Pointe-à-Pitren kansainvälistä lentoasemaa. Lennolla oli 113 matkustajaa ja miehistön jäsentä – heistä kaikki kuolivat.

Lennon oli tarkoitus tehdä Chileen mennessä välilaskut Lissabonissa, Azoreilla, Guadeloupella, Venezuelassa, Kolumbiassa ja Perussa. Lennon lähestyessä Guadeloupea laskeutumista varten tarkoitetun lentoaseman VHF-järjestelmä oli epäkunnossa. Lisäksi sääolosuhteet olivat erittäin haastavat. Lopulta kone ajautui 15 kilometriä sivuun alkuperäiseltä lähestymisreitiltä ja törmäsi vuoreen.

## Lähteet
Gheorghe Albu

**Gheorghe Albu** (12. syyskuuta 1909 – 26. kesäkuuta 1974) oli romanialainen jalkapalloilija, joka pelasi puolustajan pelipaikalla. Hän pelasi 42 ottelua Romanian maajoukkueessa, joista yksi tuli vuoden 1934 MM-kilpailuissa. Pelaajauransa jälkeen Albu toimi muutaman joukkueen valmentajana.

## Lähteet
La Bouillie

**La Bouillie** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella, noin 33 kilometriä Saint-Brieucin kaupungista itään.

Château de la Ville Théart rakennettiin 1500-luvulla, ja kreivit Visdelou de la Villetéhart omistivat sen vuoteen 1905 asti. Linna tuhoutui täysin tulipalossa vuonna 1951, ja osa sen kivistä myytiin huviloiden rakentamiseksi Erquyssa. Villetéhartin kreivi Victor Visdelou rakennutti vuonna 1864 noin kolmekymmentä metriä korkean Ville Théartin tornin (Tour de la Ville Téhart). Tornin käyttötarkoituksesta ei ole varmuutta, mutta kreivin uskotaan käyttäneen sitä tähtitieteellisiin havaintoihin. Toisen maailmansodan aikana tornin yläosassa ollut rakennelma tuhoutui, ja nykyään se on 26 metriä korkea. Toisen maailmansodan aikana saksalaiset käyttivät tornia radiolinkkiasemana.

## Lähteet

## Aiheesta muualla
Saku Saloranta

**Saku Saloranta** (s. 18. lokakuuta 2006) on suomalainen pesäpalloilija. Saloranta edustaa Superpesiksessä pelaavaa kasvattajaseuraansa Kempeleen Kiriä. Saloranta saavutti SM-pronssin kaudella 2023. Hän pelaa ulkokentällä kolmospolttajana. Saloranta on pelannut 18 Superpesiksen runkosarjan ottelua. Näissä otteluissa hän on tuonut viisi juoksua ja kerännyt 22 kärkilyöntipistettä. Uran tilastot päivitetty 12. elokuuta 2025. 

## Lähteet
Lunderskov

**Lunderskov** on taajama Koldingin kunnassa Tanskassa. Taajamassa oli 2&nbsp;985 asukasta vuoden 2025 alussa.

## Väestökehitys

## Lähteet

## Aiheesta muualla
Vester Nebel

**Vester Nebel** voi tarkoittaa seuraavia:

* Vester Nebel, taajama Esbjergin kunnassa Tanskassa
* Vester Nebel, taajama Koldingin kunnassa Tanskassa
Abd al-Salam Madsen

**Abd al-Salam Madsen** (synt. **Svend Aage Madsen**; 28. marraskuuta 1928 Jerne – 25. kesäkuuta 2007 Højby) oli tanskalainen kansakoulunopettaja ja varhaisimpia islaminuskoon kääntyneitä tanskalaisia. Hän käänsi Koraanin tanskaksi.

Madsen syntyi papin pojaksi ja aloitti vuonna 1947 teologian opinnot Kööpenhaminan yliopistossa. Hän kiinnostui ahmadiyya-liikkeestä ja kääntyi muslimiksi vuonna 1956. Vuonna 1967 Madsen julkaisi ensimmäisen kokonaisen Koraanin tanskaksi. Vasta 2006 ilmestyi seuraava, Ellen Wulffin tekemä arabiankieliselle alkuperäisversiolle uskollisempi käännös.

Vuonna 1961 Madsen haki perustamalleen Islam Danmark -järjestölle uskonnollisen yhdyskunnan statusta, mutta kirkkoministeri Bodil Koch epäsi sen, sillä järjestössä oli vain 42 jäsentä. Vuonna 1973 järjestön jäsenmäärä oli kasvanut yli 12&nbsp;000:een ja Madsen teki uuden hakemuksen. Seuraavana vuonna se hyväksyttiin ja se sai näin muun muassa oikeuden suorittaa vihkimisiä. Vuonna 1967 oli valmistunut järjestön rakennuttama Tanskan ensimmäinen moskeija.
## Lähteet
Luotsinmäen jäämiinaonnettomuus 1955

**Luotsinmäen jäämiinaonnettomuus** oli 9. tammikuuta 1955 Kokemäenjoen jäällä Porin Luotsinmäen kohdalla sattunut räjähdysonnettomuus, jossa kuoli kolme nuorukaista. Tapaturma sai alkunsa, kun pioneerijoukkojen jäänmurtotöissä käyttämä räjähtämätön miina jäi vartioimatta ja ilman varoituksia alueelle.

## Tausta

Talvella 1955 kevättulvat uhkasivat Porin seutua. Puolustusvoimien pioneerikomennuskunta, kapteeni Aarno Saaren johdolla, toteutti Kokemäenjoella räjäytyksiä dynamiittipanosten ja jäämiinojen avulla jään murtamiseksi. Jäämiinat koostuivat yhdeksästä pullomaisesta miinasta, joista kuusi oli alatasossa ja kolme yläpuolella puisessa kehikossa.
Edellisenä päivänä, 8. tammikuuta, osa panoksista ei räjähtänyt suunnitellusti. Yksi räjähtämätön miina tuhottiin vasta onnettomuuspäivän aamulla.

## Onnettomuus
Sunnuntaina 9. tammikuuta pioneerit poistuivat räjäytysalueelta noin kello 15.00 olettaen kaikkien panosten lauenneen. Alueelle ei jätetty varoituskylttejä eikä vartiointia. Myöhemmin samana iltapäivänä kolme ammattikoulun oppilasta – **Heimo Antero Koivisto** (s. 15.10.1938), **Heimo Långfors** (s. 8.10.1940) ja **Timo Tapio Tuominen** (s. 15.10.1939) – saapuivat tutkimaan räjäytysjälkiä.
Nuoret löysivät räjähtämättömän miinan ja sen sähkösytytyslangan. He yrittivät irrottaa johtoa kepin avulla, jolloin miina räjähti. Räjähdyksen voimakkuus oli niin suuri, että ruumiit hajosivat täysin ja sirpaleita sinkoutui jopa 200 metrin päähän.

## Pelastustoimet
Silminnäkijä Tapio Heinonen kertoi varoittaneensa poikia heikosta jäästä, mutta ei tiennyt miinan vaarasta. Poliisi ja palokunta etsivät ruumiinosia pimeässä valonheittimien avulla, ja uhrit tunnistettiin vaatteiden perusteella.
Alueelta ei löytynyt muita räjähtämättömiä panoksia.
## Oikeudenkäynti ja selvitykset
Porin raastuvanoikeus tutki tapausta tammikuussa 1955. Kapteeni Saari myönsi, että alue olisi pitänyt vartioida, sillä sähkösytyttimet saattoivat laueta ilman sähkövirtaakin. Pääesikunnan asiantuntija, majuri J. Kämärä, totesi käytetyn räjäytysmenetelmän epäluotettavaksi ja huomautti, että sarjaräjäytykset eivät olleet toimineet suunnitellusti.
Oikeus katsoi pioneerien laiminlyöneen alueen riittävän valvonnan ja varmistamisen. Tarkastus perustui kraatterien määrään, mutta tämä ei taannut sitä, etteikö jäänyt herkistyneitä miinoja.
## Seuraukset
Onnettomuuden seurauksena räjäytystöiden turvamääräyksiä kiristettiin. Käyttöön otettiin pakollinen vartiointi, varoituskyltit ja perusteelliset jälkitarkastukset. Uhrien perheet seurasivat oikeuskäsittelyä tiiviisti; muun muassa Timo Tuomisen isä sai oikeusapua varatuomari Aarno Wiléniltä.

## Lähteet

* 
* *Satakunnan Kansa*, 10.–12.1.1955
* Porin raastuvanoikeuden pöytäkirjat, tammikuu 1955
* Pääesikunnan selvitys: *Jäämiinojen käyttö turvatoimet* (1955)

### Viitteet
Nusrat Djahan -moskeija

**Nusrat Djahan -moskeija** on Hvidovren kunnassa sijaitseva Tanskan vanhin moskeija. Se otettiin käyttöön Abd al-Salam Madsenin perustaman Islam Danmark -järjestön rakennuttamana vuonna 1967.

## Lähteet

## Aiheesta muualla
Jørn Dohrmann

**Jørn Dohrmann** (s. 9. tammikuuta 1969 Vamdrup) on tanskalainen poliitikko, joka on toiminut kansankäräjäedustajana vuosina 2001–2014 ja meppinä 2014–2019. Hän edusti aiemmin Tanskan kansanpuoluetta, mutta siirtyi vuonna 2024 Moderaattien jäseneksi. Koulutukseltaan Dohrmann on autoasentaja.
## Lähteet

## Aiheesta muualla
* Euroopan parlamentti
* Tanskan kansankäräjät
Mika Salmenautio

**Mika Salmenautio** (s. 7. joulukuuta 1978 Alajärvi) on suomalainen uransa päättänyt pesäpalloilija ja nykyinen pesäpallotuomari. Ammatiltaan Salmenautio on poliisi.

## Saavutukset
### Tuomarina
* Superpesiksen kuukauden tuomari: heinäkuu 2024
* Naisten Superpesiksen kultainen pilli: 2024

## Lähteet
Alec Pierce

**Alec Pierce** (s. 2. toukokuuta 2000 Glen Ellyn, Illinois, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Pierce edustaa NFL-joukkue Indianapolis Coltsia. Ennen NFL-uraansa hän edusti Cincinnatin yliopiston joukkuetta. Colts varasi hänet toisella kierroksella 53. varausvuorolla . Toukokuussa 2022 Pierce teki nelivuotisen sopimuksen Coltsin kanssa. Pierce on pelannut on 49 NFL:n runkosarjan ottelua. Näissä otteluissa hänellä on 110 kiinniottoa, 1 931 kiinniotoilla edettyä jaardia ja 11 kiinniotoilla tehtyä touchdownia. Hän on rähmännyt pallon yhden kerran. Uran tilastot päivitetty kauden 2024 jälkeen.

## Lähteet
Busian piirikunta

**Busian piirikunta** () on Keniassa aluehallinnon ylimmän tason alue, yksi maan 47 piirikunnasta. Piirikunnan pinta-ala on 1&nbsp;695,0 neliökilometriä (toisen lähteen mukaan 1&nbsp;694,5) ja väkiluku on 893&nbsp;681 asukasta (VL2019). Piirikunnan maaseudulla väestön valtaosa kuuluu luhuoiden alaheimoihin, mutta kaupungissa väestöjakauma on etnisesti on kirjavampi.

Naapureina ovat pohjoisessa Bugoman, idässä Kakamegan ja etelässä Siayan piirikunnat. Lounaassa on Victorianjärvi. Lännessä piirikunta rajoittuu Ugandaan.
 
Piirikunnan hallintokeskus on Busian rajakaupunki (71&nbsp;886 as., VL2019) samannimisen ugandalaisen Busian sisarkaupungin (61&nbsp;918 as.) naapurissa. Paikallishallintoa varten (Kenian) Busian piirikunta jakautuu seitsemään osa-alueeseen (alipiirikuntaan): Bunyala, Butula, Matayos, Nambale, Samia, Teso North ja Teso South.

Piirikunnan ilmasto on varsin kuuma ja kostea. Keskilämpötila on noin 21-27 °C ja vuosisademäärä vaihtelee välillä 750–2000 millimetriä. Sademäärä runsastuu pohjoista kohti mentäessä: piirikunnan pohjoisimmat osat saavat keskimäärin yli 1750 mm sadetta, mutta eteläosissa lähempänä Victorianjärveä sadetta kertyy 760–1250 mm.

Pääelinkeinot ovat kaupankäynti, maatalous, turismi, kalastus ja kaupalliset liiketoimet.


Busia 2018 06.jpg|Busian kaupunkia.
A Port Victoria Street.jpg|Katu Port Victorian kaupungissa.


## Lähteet

## Aiheesta muualla
Kultaniityt

**Kultaniityt** on suomalaislaulaja Tapani Kansan kahdeskymmeneskuudes, lokakuussa 1994 julkaistu studioalbumi. Levyn suurimmaksi hittikappaleeksi nousi Kansan itsensä suomentama nimikappale, joka on käännös englantilaismuusikko Stingin hittikappaleesta ”Fields of Gold” vuodelta 1993. Kappaleen suomennos nousi 50 hittiä –listan neljänneksi ja radiolistan kärkeen. Siitä tuli yksi vuoden 1994 suurimmista hittikappaleista. Kansa suomensi albumille myös Stingin kappaleen ”Shape of My Heart” vuodelta 1993.

Sony Music Entertainment julkaisi albumin omistamallaan Columbia-levymerkillä CD-levynä ja C-kasettina. Albumi ylitti kultalevyrajan jo ilmestymisvuonnaan ja sitä on myyty noin 36 400 kappaletta.

## Kappaleet
# 
# 
# 
# 
# 
# 
# 
# 
# 
# 
# 

## Tekijät
### Muusikot
* Tapani Kansa – laulu
* Juha Björninen – kitarat
* Vesa Anttila – kitarat (”Sellaista elämä on”, ”Tie”)
* Harri Rantanen – bassokitara
* Sami Kuoppamäki – rummut
* Anssi Nykänen – rummut (”Rakkauslaulu”, ”Myöhään”, ”Tää ei käy mun sydämeen”)
* Jussi Liski – kosketinsoittimet
* Mongo Aaltonen – lyömäsoittimet
* Heikki Jäntti – huuliharppu
* Pentti Lahti – saksofonit, huilu

### Tuotanto
* Jorma Hämäläinen ja Jari Laasanen / MTV-studiot – äänitys ja miksaus
* Lauri Eriksson – valokuvat
* Tiina Ripatti – ulkoasu

## Lähteet
* 
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Rani ki vav

**Rani ki vav** (, , ’Kuningattaren porraskaivo’) on porraskaivo Saraswati-joen rannalla Patanin kaupungissa Gujaratin osavaltiossa Intiassa. Sen rakennutti 1000-luvulla eläneen Chaulukya-kuninkaan Bhima I:n puoliso Udayamati. Lietteeseen hautautunut kaivo löydettiin uudelleen 1940-luvulla, ja Intian arkeologinen tutkimuslaitos restauroi sen 1980-luvulla. Se on ollut Unescon maailmanperintökohde vuodesta 2014 lähtien.

Porraskaivot ovat Intiassa keksitty maanalaisten vesisäiliöiden tyyppi, ja niitä on rakennettu 3. vuosituhannelta eaa. lähtien. Niiden arkkitehtuuri kehittyi vuosisatojen myötä yhä monimutkaisemmaksi. Rani ki vavissa huipentuu tämä erityinen arkkitehtuuri ja käsityöläisyys. Se on kuin ylösalaisin rakennettu veden pyhyyttä kunnioittava temppeli, joka koostuu seitsemästä veistoksin koristellusta portaikosta. Yli 500 veistosta ja yli tuhat pienempää korkokuvaa yhdistävät uskonnollista, mytologista ja maallista kuvastoa. Neljäs taso on syvin ja johtaa suorakaiteen muotoiseen säiliöön, jonka koko on 9,5&nbsp;m x 9,4&nbsp;m ja syvyys 23&nbsp;m.

## Lähteet
Kaarlo Arvid Tuominen

**Kaarlo Arvid Tuominen** (6. maaliskuuta 1870 Ylöjärvi – 5. elokuuta 1923 Tampere) oli suomalainen rakennusmestari.

Tuominen oli aluksi maataloustöissä kotitalossaan. Hän työskenteli sittemmin kirvesmiehenä ja muurarina ja suoritti Tampereen teollisuuskoulun kurssin 1894–1896. Tämän jälkeen hän toimi rakennusmestarina Tampereella ja muualla Suomessa. Vuonna 1901 Tuominen perusti yhdessä rakennusmestari E. E. Heikkilän kanssa Tampereelle rakennusurakointiliikkeen, joka suoritti useita rakennustöitä pääasiassa Tampereella mutta myös muuallakin. Niihin kuuluivat Tampereelle vuosisadan alussa rakennetut asuntoyhtiötalot, Tampereen VPK:n talo, Hämeen Pohjan talo, Tampereen keskuspaloasema, Puhelinosuuskunnan talo, Tampereen työväentalo sekä Lokomon ja Aaltosen tehdasrakennukset. Kuollessaan Tuominen oli johtamassa Huhtimäen tyttökoulun rakennustyötä. Hän rakennutti ja omisti arkkitehti Birger Federleyn suunnitteleman Tuomisen kivimuurina tunnetun asuintalon Jussinkylässä Tuomiokirkonkatu 3:ssa. Tuominen oli myös Tampereen kaupunginvaltuuston jäsenenä.

## Lähteet
Gustaf Otto Stenbock

**Gustaf Otto Stenbock** (7. syyskuuta 1614 Länghem – 24. syyskuuta 1685 Tukholma) oli ruotsalainen kreivi ja valtakunnanamiraali. Hän osallistui kolmikymmenvuotiseen sotaan, missä hän yleni everstiksi vuonna 1637, kenraalimajuriksi 1643 ja lopulta kenraaliksi 1648. Hän haavoittui vasempaan jalkaansa Leipzigin taistelussa 1642. Vuonna 1652 Stenbockista tuli valtaneuvos ja 1656 Kaarle X Kustaa, jonka sotaretkille Puolassa hän osallistui, teki hänestä sotamarsalkan. Stenbock toimi vastavalloitetun Skånen kenraalikuvernöörinä vuoteen 1664 ja Lundin yliopiston ensimmäisenä kanslerina 1666–1684. Näissä viroissa hänen tehtävänsä oli alueen ruotsalaistaminen. Vuonna 1664 Stenbock nimitettiin valtakunnanamiraaliksi ja hänestä tuli osa alaikäisen Kaarle XI:n holhoojahallitusta. Aikuistuttuaan Kaarle XI syytti Stenbockia laivaston huonosta varustautumisesta ja tappioista Skånen sodan aikana (Stenbockilla ei virastaan huolimatta ollut etukäteen lainkaan kokemusta merisodankäynnistä). Hänet erotettiin laivaston johdosta ja määrättiin maksamaan korvauksia 200&nbsp;000 hopeataaleria, tosin summa myöhemmin puolitettiin. Tämä ja Kaarlen myöhemmin järjestämät holhoojahallituksen toimia tutkineet käräjät sekä iso reduktio olivat kova isku Stenbockin henkilökohtaiselle taloudelle.
Stenbock oli kahdesti naimisissa. Ensimmäinen vaimo oli Brita Horn, jonka kanssa hän avioitui 1645 ja joka kuoli vuonna 1653. Toinen vaimo oli Christina Catharina De la Gardie (1632–1704) vuodesta 1658. Magnus Gabriel De la Gardie oli hänen lankonsa.
## Lähteet

## Aiheesta muualla
Uusi finanssi (lautapeli)

**Uusi finanssi** oli 1970-luvulla suosittu suomalainen lautapeli, joka muistutti Monopolya mutta keskittyi enemmän sijoittamiseen ja talouselämään. Pelaajat saivat alkupääomakseen 13&nbsp;750 markkaa ja pystyivät ostamaan osakkeita, tontteja ja rakennuksia sekä hyödyntämään finanssivälineitä, kuten obligaatioita, lainoja ja vekseleitä. Pelissä oli myös vankila talousrikollisille ja mahdollisuus vararikkoon. Erikoisuutena oli sääntö, jonka mukaan suuri osakeomistus ja teollisuustontti mahdollistivat pakkomyynnit, joihin muut saattoivat vastata kartellilla. Pelin kerrottiin kehittävän arvostelukykyä ja johdonmukaisuutta, ja sitä pidettiin hauskana keinona harjoitella sijoittamista ilman suuria riskejä. Nykyisin peliä voi löytää lähinnä kirpputoreilta.

## Lähteet
Evert Engelbert Heikkilä

**Evert Engelbert Heikkilä** (15. huhtikuuta 1863 Ylöjärvi – 7. syyskuuta 1941 Tampere) oli suomalainen rakennusmestari.

Rakennusmestariuransa Heikkilä aloitti rakentamalla itselleen kaksi taloa ja toimien työnjohtajana eri rakennuksilla. Vuonna 1901 Heikkilä perusti yhdessä rakennusmestari Kaarlo Arvid Tuomisen kanssa Tampereelle rakennusurakointiliikkeen, joka suoritti useita rakennustöitä pääasiassa Tampereella mutta myös muuallakin. Nihin kuuluivat Tampereelle vuosisadan alussa rakennetut asuntoyhtiötalot, Tampereen VPK:n talo, Hämeen Pohjan talo, Tampereen keskuspaloasema, Puhelinosuuskunnan talo, Tampereen työväentalo, Tammelan kansakoulu, Tuomisen kivimuuri sekä Lokomon ja Aaltosen tehdasrakennukset.

Vuoden 1917 jälkeen Heikkilä toimi rakennusmestarina tai työnvalvojana useilla suurilla rakennustyömailla, muun muassa Tampereen suojeluskuntatalon, puolikunnallisen talon ja Hämeenkatu 36:n uudisrakennuksilla. Heikkilä oli Tampereen kaupunginvaltuuston jäsenenä 1902–1904 ja 1919–1920. Hän toimi Tampereen Raittiusseuran puheenjohtajana useita vuosia ja oli aikanaan Tampereen Työväen Osuuskaupan johtokunnan puheenjohtajana. Tampereen Puhelinosuuskunnan hallituksen jäsenenä hän oli osuuskunnan perustamisesta vuodesta 1920 alkaen ja toimi osuuskunnan hallituksen teknillisten asiain jaoston puheenjohtajana. Heikkilä oli Suomen Rakennusmestariliiton ja sen Tampereen osaston perustajajäseniä.

## Lähteet
Mémorial de la France combattante

**Mémorial de la France combattante** se on tärkein toisen maailmansodan (1939–1945) ranskalaissotilaille omistettu muistomerkki. Se sijaitsee Fort Mont-Valérienin alla Suresnesissa, Pariisin länsilaidalla.

Se muistuttaa Ranskan ja siirtomaiden asevoimien jäseniä sekä Ranskan vastarintaliikkeen jäseniä. Viisitoista ranskalaisten sankarien edustajaa haudattiin tänne hienossa seremoniassa 11. marraskuuta 1945.

Muistomerkki vihittiin käyttöön 18. kesäkuuta 1960. Sen seinissä on kuusitoista pronssista reliefiä, jotka kuvaavat vertauskuvallisesti taistelujen eri vaiheita, paikkoja ja osallistujia.

## Lähteet

## Aiheesta muualla
Badain Jaranin aavikko

**Badain Jaranin aavikko** (, ) on hiekkadyynien alue Kiinassa. Se sijaitsee Alashanin ylängöllä Luoteis-Kiinan äärimmäisen vähäsateisella ja lämpötiloiltaan lauhkealla ilmastovyöhykkeellä. Se on Kiinan kolmanneksi suurin aavikko. Alueella on suuria hiekkadyynejä ja niiden välissä suolajärviä.

Tuuli ja hiekka ovat luoneet alueelle ainutlaatuisia maisemanmuotoja ja erikoiset elinolosuhteet kasveille ja eläimille. Korkein dyyni kohoaa 460 m ympäristönä yläpuolelle.

Tiibetin ylängön tektonisen kohoamisen ja ilmastonmuutoksen takia aavikko laajenee jatkuvasti.

## Lähteet
Involuutio (matematiikka)

**Involuutio** on matematiikassa funktio f, joka on oma käänteisfunktionsa eli

: f(f(x)) = x

kaikille x funktion f määrittelyjoukossa.

Kompleksisessa algebrassa involuutio määritellään suppeammin: kuvaus * on involuutio, jos se ehdon (x^*)^*=x lisäksi täyttää myös ehdot (x+y)^*=x^*+y^*, (xy)^*=y^*x^* ja (\lambda x)^* = \bar {\lambda} x^* Involuutiolla * varustettua algebraa sanotaan *-algebraksi.  Esimerkiksi matriisin hermitointi täyttää nämä tiukemmatkin ehdot.

## Yleiset ominaisuudet
Mikä tahansa involuutio on bijektio.

Minkä tahansa joukon permutaatioista osa on involuutioita. Joukossa, jossa on *n* alkiota, involuutioiden lukumäärä *a**n* voidaan laskea induktiivisesti seuraavasti:

* *a*0 = *a*0 = 1;
* *a**n* = *a**n*-1 + (*n*-1)*a**n*-2.

Luvuille *n*=0, 1, … 6 nämä involuutioiden lukumäärät ovat 1, 1, 2, 4, 10, 26, 76 ja 232.  Nämä lukumäärät muodostavat .

## Esimerkkejä
Identiteettikuvaus on triviaali esimerkki involuutiosta. 

Esimerkkejä ei-triviaaleista involuutioista ovat

* Luvun vastaluvun ( x ↦ − x ), käänteisluvun ottaminien ( x ↦ 1/ x )
* kompleksiluvun kompleksikonjugaatio ( z ↦ \bar{z}) 
* peilaus, puolikierrosrotaatio ja ympyrän inversio geometriassa;
* komplementaatio joukko-oppissa ja
* resiprookkisalaukset, kuten ROT13- muunnos ja Beaufortin polyalfabeettinen salaus.

Kahden involuution f ja g kompositio g ∘ f on involuutio jos ja vain jos ne kommutoivat : g ∘ f = f ∘ g . 

## Viitteet

## Katso myös
* Idempotenssi
* ROT13
Tehden

**Tehden Oy** on turkulainen ohjelmistoyritys, joka kehittää pilvipohjaisia kassa-, ajanvaraus- ja toiminnanohjausratkaisuja (SaaS) erityisesti kaupan, palvelualan ja liikunnan alan pk-yrityksille. Yhtiön perusti turkulainen yrittäjäpariskunta Heli Nykänen ja Teemu Juntunen vuonna 2007. Tehden-ohjelmisto syntyi vuonna 2013.

## Tuotteet
Tehdenin tuoteperheeseen kuuluu pilvipohjainen kassajärjestelmä, toiminnanohjausjärjestelmä (ERP) sekä Avoinna24-ajanvarausjärjestelmä ja verkkokauppa. Järjestelmä toimii suoraan selaimessa, eli se on käytettävissä sekä pöytäkoneilla että mobiililaitteilla. Lisäksi se on integroitavissa esimerkiksi eri taloushallinto-ohjelmistoihin ja verkkokauppa-alustoihin. Ohjelmisto sisältää muun muassa kassatoiminnot, varastonhallinta- ja inventointiominaisuudet, laskutuksen sekä osto- ja myyntitilaukset.

## Henkilöstö
Tehden työllistää noin 40 ohjelmistokehityksen, asiakaspalvelun sekä myynnin ja markkinoinnin ammattilaista. Tehdenin toimitusjohtajaksi nimitettiin 1. lokakuuta 2024 alkaen Tanja Uotila. Perustajat Heli Nykänen ja Teemu Juntunen toimivat edelleen yhtiön hallituksessa.

## Tunnustukset
Tehdenille on myönnetty Avainlippu-merkki osoituksena kotimaisesta tuotannosta. 

Lisäksi yritykselle on myönnetty seuraavat sertifikaatit:

* Kauppalehden Kestomenestyjät 2024 – 2025
* Asiakastiedon Pohjoismainen kasvusertifikaatti 2023
* Asiakastiedon Suomen vahvimmat Platina 2020 – 2024
* Kauppalehden Menestyjät 2021 & 2024
* Kauppalehden Kasvuyritys 2019

## Lähteet
Indusoitu topologia

**Indusoitu topologia** (eli **lähtötopologia**) on eräs tärkeä topologia. Jonkin funktiojoukon joukkoon X **indusoima topologia** on karkein topologia, joka tekee näistä funktioista jatkuvia.

Aliavaruustopologia (eli relatiivitopologia) ja tulotopologian ovat esimerkkejä indusoiduista topologioista, kuten alempana kerrotaan.

Tämän duaalikäsite on koindusoitu topologia. Jos funktioperheen funktioiden maaliavaruus on Y, perheen joukkoon Y koindusoima topologia on hienoin topologia, jolla perheen kaikki funktiot ovat jatkuvia.

"Siis indusointi tapahtuu vastavirtaan, koindusointi myötävirtaan."

## Määritelmä
### Yhden funktion perhe
Olkoon f:X\to Y funktio, missä (Y,\tau') on topologinen avaruus ja X on joukko.

Tällöin funktion f joukkoon X indusoima topologia on \tau = \{f^{-1}V \,:\, V\in\tau'\} eli joukon Y avointen osajoukkojen alkukuvat.

Tämä on erikoistapaus seuraavasta.

### Yleinen määritelmä
Oletetaan joukko X ja indeksoitu perhe \left(Y_i\right)_{i \in I} topologisia avaruuksia, joihin on funktiot f_i : X \to Y_i,Näiden funktioiden joukolle X indusoima topologia on karkein topologia \tau, jolla f_i : (X, \tau) \to Y_i on jatkuva.

Se on siis joukon \{f_i^{-1}V \,:\, i\in I,\ V\in\tau_i\} virittämä topologia,
missä \tau_i on avaruuden Y_i topologia. 
Tuo joukko on siis indusoidun topologian esikanta (topologia) mutta valitettavasti ei välttämättä itsessään topologia tai edes kanta.

## Esimerkkejä
Moni tärkeä topologia on joidenkin funktioiden indusoima topologia:

* Avaruuden X aliavaruuden S\subset X relatiivitopologia on inkluusion S\to X indusoima topologia.
* Tulotopologia on projektioiden indusoima topologia.
* Lokaalisti konveksin avaruuden heikko topologia on sen duaaliavaruuden jatkuvien lineaaristen funktionaalien indusoima topologia.
* Jokaisen topologisen avaruuden X topologian indusoi jokin perhe jatkuvia funktioita X:stä Sierpińskin avaruuteen.

## Ominaisuuksia
Kuvausten f_i indusoima topologia on X:n topologia, jolla on seuraava ominaisuus:Jos Z on avaruus ja g on funktio Z\to X, niin g on jatkuva jos ja vain jos f_i \circ g on jatkuva jokaisella i \in I.

## Katso myös

* Koindusoitu topologia - Hienoin (maaliavaruuden) topologia, joka tekee tietyt funktiot jatkuviksi
* Tulotopologia - Topologisten avaruuksien karteesisen tulon topologia
* Tekijäavaruus -  X/{\sim} 
* Relatiivitopologia - aliavaruuden perimä topologia

## Lähteet
Calabresella

**Calabresella**, tunnetaan myös nimellä **Terziglio**, on italialainen kolmen pelaajan tikkipeli, joka kuuluu *[[Tressette]]*-pelien ryhmään. Peliä voidaan pelata myös neljällä pelaajalla, jolloin jakaja jää kierroksen ajaksi ilman kortteja.

## Pelin kuvaus ja tavoite
Calabresella pelataan 40 kortin italialaisella pakalla, jossa kolmoset ovat arvokkaimpia kortteja ja valtteja ei käytetä. Pelin tavoitteena on kerätä arvokkaita kortteja – erityisesti ässiä, kolmosia, kakkosia ja kuvakortteja – sekä voittaa viimeinen tikki, ja saavuttaa ensimmäisenä 21 pelipistettä.

## Pelin kulku
Pelaajat saavat aluksi 12 korttia, ja neljä korttia jää keskelle pöytää *montiksi*. Peli etenee vastapäivään, ja tikin voittaa korkein pelattu kortti. Tikkien voittaja johtaa seuraavan kierroksen.

### Tarjousvaihe
Yksinpelaaja valitaan huutokaupalla, jossa on kolme pääsopimusta: *Chiamo*, *Solo* ja *Solissimo*. Tarjouksesta riippuen yksinpelaaja voi pyytää tietyn kortin vastustajilta ja/tai vaihtaa kortteja *montin* kanssa, paitsi *Solissimo*-tarjouksessa, jossa *montia* ei saa käyttää. *Solissimo*-tarjoukseen liittyy myös kovemman panoksen erikoisversioita, kuten *dividete* ja *scegliete*.

### Pisteytys
Pisteitä lasketaan kierroksen jälkeen arvokorttien ja viimeisen tikin perusteella. Yksinpelaajan on saatava vähintään kuusi pistettä voittaakseen jaossa olevista yhdestätoista pisteestä. Erityistilanteet, kuten *cappotto* (kaikkien tikkien voittaminen tai häviäminen) ja *stramazzo* (kaikkien pisteiden voittaminen ilman kaikkien tikkien ottamista), moninkertaistavat voitto- tai tappiosumman.

## Muunnelmat
Calabresellasta on olemassa amerikkalainen, 1800-luvulla julkaistu yksinkertaistettu versio, jossa tarjousvaihtoehdot ja pisteytys ovat kevennettyjä ja korttijärjestys sekä arvot mukautettu anglosaksiseen pakkaan.

## Lähteet